
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

_____________________________________________________________________________
Ваљево: 27.02.2014. год.

Број:909-03-00002/2014-01
З А П И С Н И К

Са Друге седнице Савета Колубарског управног округа, одржане 28.01.2014. године са почетком у 10.00 часова у сали Колубарско управног округа, на трећем спрату.

Присутни:

1. Владимир Петровић, начелник Колубарског управног округа

2. Драгољуб Крстић, помоћник градоначелника града Ваљева

3. Драган Јанковић, шеф одсека, Колубарски управни округ

4. Саша Спасић, члан Општинског већа Уб
5. Ненад Спасенић, стручни сарадник Регионалне привредне коморе Ваљево

6. Дијана Јеремић, секретар за инфраструктуру и енергетику, Регионална привредна комора Ваљево
7. Милан Симић, заменик председника, општина Осечина

8. Драган Милошевић, директор Terragold&co доо Београд

9. Милутин Нишавић, члан општинског већа, општина Лајковац

10. Персида Куртић, помоћник председника, општина Мионица

11. William Infante, Breakthrough a.d.
12. Ана Кнежевић Бојовић, координатор за регулаторну реформу, НАЛЕД

13. Ана Брнабић. Потпредседница Управног одбора, НАЛЕД

14. Катарина Ковачевић, записничар

Председник ни представник општине Љиг није присуствовао седници.
На  почетку седнице, начелник Колубарског управног округа, Владимир Петровић,  поздравио је  присутне и отворио Другу седницу.  

Предложио је ДНЕВНИ РЕД,  који је једногласно прихваћен, са следећим тачкама:
1. Представљање иницијативе:

- "Рударство-економски потенцијали" – Ана Брнабић, потпредседница УО  НАЛЕД-а;


-  Економски и правни аспект -   William Infante и Ана Кнежевић Бојовић


-  Дискусија


2. Разно.
На почетку свог излагања, начелник Колубарског управног округа, Владимир Петровић, објаснио је повод одржавања Друге седнице Савета управног округа у 2014. години. На иницијативу Извршне канцеларије НАЛЕД-а, окупили су се представници чланови општинског већа, начелници одељења општинске управе (за привреду и финансије и имовинско-правна питања), локални одборници и руководиоци јавних предузећа са намером да се представи тренутна политика и прописи из домена рударства, предлози за њихову измену у складу са најбољим међународним праксама, као и економски ефекти рударског сектора на буџете и екомонију локалних заједница. Округлом столу су присуствовали представници канцеларије НАЛЕД и консултантске куће Breakthrough d.d. уз подршку одабраних представника индустрије. Након представљања иницијативе „Рударство: економски потенцијал“, економског и правног аспекта, представљени су и ефекати на економски развој рударског сектора на буџете и економију локалних заједница. На поменутом састанку започета је дискусија присутних са аспекта проблема и препрека у пракси које могу допринети бољој примени политике и прописа из домена рударства и помоћи у примени међународне праксе у нашој економији.  

Потпредседница УО НАЛЕД-а, Ана Брнабић, представила је иницијативу „Рударство: економски потенцијал“. У свом говору, као главну бенефицију иницијативе истиче економски развој локалне заједнице у будућности. Наводи да пројекат захтева напоран и вишегодишње залагање како би се приближио реализацији. Истиче да је потребан дужи период да се изврше припреме за пројекат и прикупљање бирократије, око две године и преко 150 бирократских корака потребно обавити да би дошло до отварања, али да пројекат има велики потенцијал и користи. По њеним речима, иницијатива обједињује сарадњу са компанијама које су познате у Канади, котирају се на берзи и имају проверене референце и да управо сарадња са таквим инвеститорима даје перспективу и модерну индустрију у будућности. На дугорочном плану, рударски пројекти могу објединити појединачне интересе јавног и приватног сектора у корист локалних интереса. Дугорочно гледано, рударски пројекти могу донети партнерство државе са успешним компанијама, од чега ће обе стране имати финансијске користи (60% у корист инвеститора, 40% у корист локалне самоуправе), нова радна места и унапређење технологије који ће омогућити вишеструки напредак индустрије, промовише локални и национални развој и оствари приходе из којих би се финансирало образовање, здравство и инфраструктура. Да би пројекат био могуће применити, потребно је ширење свести ка тој идеји и прилагођавање образовања и тренутне праксе ка истој. Такође, напомиње да је рударска делатност изузетно захтевна и скупа али исто тако спора, због бројних истраживања и прикупљања дозвола за истраживање, те да у складу са тиме постоји време да се тренутна пракса и пропусти прилагоди будућим и новим потребама. Иницијатива је покренута са жељом да се уврсти у Стратегију која ће се формирати у наредном периоду и да је ово прави моменат за разговор, обзиром да је потребно да прође скоро деценија до првих резултата пројекта и да је то делатност која има историју дугу хиљадама година у нашој земљи. Потпредседница наводи да инвестиције треба посматрати дугорочно и са унапред дефинисаним планом и да је то начин осигуран развој, уверавајући присутне да инвеститори нису заинтересовани за брз профит и неодговорно понашање, као што је то случај са неким компанијама. У току говора је изразила задовољство што је Канадска амбасада увидела потенцијале Србије и њених округа и да од страних компанија треба учити и водити се њиховим искуством у даљем раду. Навела је да Србија има богате геолошке ресурсе али свега неколико рудника метала или минерала, од чега је само девер рудника у функцији. Ово је био трећи округли сто одржан на исту тему, након Жагубице и Горњег Милановца. Тим за иницијативу је желео да чује мишљења и утиске представника Ваљева, као потенцијалног места инвестиције. 
Након потпредседнице УО НАЛЕД-а, обратио се координаторка за регулаторну реформу, Ана Кнежевић Бојовић, која је навела да је рударство невидљива делатност која може упослити велики број људи и обезбедити значајне приносе и користи нашој земљи. Истакла је да је неопходно припремити законе и нацрте закона, како би овај и будуће пројекате било могуће реализовати. Она је истакла да уколико не постоји добар и сигуран законски оквир, улагање инвеститора ће изостати, због чега је иницијатива и започета. Заправо, сарадници су хтели да чују сугестије и мишљење људи из праксе како би боље обликовали свој предлог и увидели „критичне тачке“, како би осигурали будуће инвестиције. Наводи да је током 2013. год. донет закон који је садржао одредбе које су заправо одвраћале инвестиције и да је потребно направити нови нацрт и да је сад прави моменат за то. Уколиико би долазило до честих промена или недовољно обухватног и квалитетног закона, инвестиције ће изостати јер систем не одаје сигурност. Стога, тим има жељу да се састане са представницима енергетике, финансија и рударства, са циљем успостављања сарадње и да су први кораци предузети. Она истиче да би време које пројекат захтева било добро формирати систем и инфраструктуру која ће моћи да осигура и подржи стабилне вибрације. 
Господин William Infante је са економског аспекта указао на користи рударских пројеката. На почетку је навео да сматра да Србија има велике потенцијале, подсетивши на  Костолац и Колубару, и да је до сада сарађивао на оваквим пројектима широм света. Пре свега наводи да уколико постоји намера да се пројекат реализује, потребно је ширење свести и одговорности о рударству. Рекао је да је ово пројекат који захтева доста рада и времена пре свега, али да је природа делатности таква. Указује да докле год се ресурси не изваде на површину неће постајати одговор да ли оне вреде или не. Након детаљног истраживања се може добити одговор о изводљивости и могућностима пројекта. Указао је да је ово делатност која својим развојем може допринети развоју и других области, да уколико у рудницима вадимо минерале, они се могу користити за производњу стакла, батерија, керамика, ђубрива и друге производње што сугерише да смо спреми да унапредимо технологије и методе рада и обезбедити основу за даљи напредак државе а посредно се утиче на стварање нових додатих вредности и нових радних места. За Ваљево је рекао да је град са великим потенцијалом, да располаже ресурсима који су јединствени и битни за глобалну тражњу, да је приметио да постоји спремност за партнерство и спремност да заједно са њима раде на креирању тражње за наведеним ресурсима. Указао је да би они као партнери радили као одговорне компаније, уз плаћање пореза и других пореских накнада, запошљавали суграђане и поштовали наше законе. Да би наши млади били део њихових тимова који би доста научили од њихових стручњака из праксе, као и унапредили индустрију ка модерној индустрији. Господин је истакао да су они као компанија спремни да поделе своја досадашња искуства са локалним партнерима, да пренесу битне информације и знања које су они годинама прикупљали и да су свакако противници шпекулација и лаке зараде, са освртом да су орјентисани на дугорочне инвестиције. 
Као представник привреде, на дискусију се надовезао господин Драган Милошевић, директор Terragold&co доо Београд, који је истакао да би овакви пројекти обухватали само 0,2% укупне државне територије и да је то мали део на којем би се вршила експлоатација. Истакао је да ако би се 3% дозвола за истраживање претворило у употребне дозволе за рударство, могло би се отворити 5 нових рудника, шт би потенцијално донело 5 милијарди долара капиталних инвестиција и запослило велики број  радника. Указао је на то да тренутни запослени у рударком сектору имају плате за 150% више од националног просека. Предност овог пројекта је да би  локални привредници испоручивали добра и услуге учесницима на тржишту и да би то обављали домаћи предузетници. Уколико би овај пројекат заживео, одговорно пословање ових компанија које би уредно плаћале обавезе и накнаде, обезбедило 40% средстава директно за локалну самоуправу и да би се могло инвестирати у мостове, путеве, железнице и путну инфраструктуру, здравствени, социјални и образовни систем. 

Начелник Колубарског управног округа је изразио задовољство што је имао прилику да угости стручни тим и отворио дискусију.

Дискусију је започела Персида Куртић, помоћник председника општине Мионице, која је истакла да велики проблем постоји приликом отварања и регистровања делатности каменолома и фабрика воде јер је идентичан и да локална самоуправа не може да изврши контролу пословања као и наплате новца у облику накнада које би компаније требале да плаћају локалној самоуправи. Истакла је проблеме који би настали, као што је оштећење путева, оптерећење електричне мреже и инфраструктуре и да је једина корист запошљавање људи. Указала је да постоји пословање на црно и да у општини Мионица, физичко лице може без проблема да купи ресурсе, уз напомену да јесто то мала количина али ипак је већи број физичких, тако да су неплаћене накнаде које припадају самоуправи су велике. 
На дискусију се надовезао и Саша Спасић, члан Општинског већа Уба, који је рекао да би услед реализације поменутих радова поучено претходним искуствима, место остало без подземних вода и због њиховог ширења, велики број грађана морао бити исељен. Да би се као последица тога јавили велики социјални проблеми јер се већи део мештана бави или сточарством или пољопривредом. Новац који су становници добили за исељавање претходних година је потрошен у просеку од 3 до 5 година и да се поменути проблем краткорочно проблем решава. Господин Спасић је замолио тим, да уколико дође до реализације истраживања или целокупног пројекта, има у виду да на евиденцији рада у Убу постоји велики број рударских инжењера којима је потребан посао и да би било лепо да локална омладина добије посао у струци за коју су се школовали, а не да одлазе у Босну и Русију. 
Начелник Колубарског управног округа, Владимир Петровић, започео је дискусију везану за технологију рударских захвата, скрећући пажњу на утицај копова на локално водоснабдевање и објашњење за процену лоших утицаја на околину. На то се надовезао, Драгољуб Крстић, помоћник градоначелника града Ваљева, који је рекао да би маргинализација пројекта донела лоше ефекте и да је неопходно ићи правим путем и да прави пут захтева унапред дефинисан и пројектован план рада. Тим за реализацију рударског пројекта мора постојати, објаснио је, и уколико би се контрола и инспекција постојећих компанија повећала, избегло би се неплаћање накнада и оне као такве, могле би се континуирано и наменски користити за санацију путева, инфраструктуре и текућа одржавања. Да уколико би се, у сарадњи са државом, направила алтернативна решења, образовало окружење и мештани, начин решавања проблема би се идентификовао. Рекао  је да мештане треба едуковати о другим улагањима обзиром да откупом њихове имовине би имали почетни капитал за нове пословне активности. Истакао је да овај облик радова не захтева велике количине воде и да неће много утицати на промену квалитета воде. Наиме, вода се користи само у процесу прераде руде.

 Да би присутне на састанку уверили у озбиљност инвеститора и планова, тим је рекао да инвеститорима треба проверити референце, податке на берзи и кретања њиховим хартија, као и проверу односа са Европском банком са којом постоји тенденција сарадње. 

На крају дискусије, начелник Колубарског управног округа је рекао да ће у будућности радо прихватити сваки наредни позив за даље преговоре, да је отворен за сарадњу и да се нада да ће се изнаћи решење за помирење интереса обе заинтересоване стране и да би нашој заједници била од велике користи једна велика инвестиција. Исказао је задовољство да је Ваљево и Округ виђено као територија за потенцијално улагање.
2. Предлога и питања више није било.
Седница је завршена у 12:00 часова.
          Председник                  Секретар Савета                       Записник  водила,

        Савета округа                 Драган Јанковић                      Катарина Ковачевић
               Владимир Петровић                                                                                                                                                                        

